*2/B. számú melléklet[[1]](#footnote-1)*

**A katonai műszaki doktori iskola PUBLIKÁCIÓS követelményei, A fokozatszerzéshez szükséges publikációs PONTÉRTÉK TÁBLÁZATa**

1. **A doktori fokozat megszerzésének publikációs követelményei:**

20 publikációs pont elérése, amely három lektorált publikációból áll, ezek közül legalább egy, lektorált idegen nyelvű (értekezést benyújtójának anyanyelvén kívüli nyelve) közlemény.

1. **Publikációs pontérték táblázat**

|  |  |  |  |  |  |  |
| --- | --- | --- | --- | --- | --- | --- |
| **A publikáció típusa** | | **Pontérték** | | **Részvételi arány (%)** | | **Pontszám** |
| **Könyv Lektorált könyv, tankönyv, jegyzet (online is) Egy (tan)könyvben csak egy (tan)könyvfejezet számolható el.** | | | | | | |
| Idegen nyelvű könyv | | 9 pont | |  | |  |
| Idegen nyelvű könyvfejezet | | 5 pont | |  | |  |
| Idegen nyelvű tankönyv | | 6 pont | |  | |  |
| Idegen nyelvű tankönyvfejezet | | 4 pont | |  | |  |
| Idegen nyelvű jegyzet | | 3 pont | |  | |  |
| Saját nyelvű könyv | | 6 pont | |  | |  | |
| Saját nyelvű könyvfejezet | | 3 pont | |  | |  | |
| Saját nyelvű tankönyv | | 5 pont | |  | |  | |
| Saját nyelvű tankönyvfejezet | | 3 pont | |  | |  | |
| Saját nyelvű jegyzet | | 2 pont | |  | |  | |
| **Folyóiratcikk Külföldön megjelenő idegen nyelvű lektorált folyóiratban** | | | | | | |
| Idegen nyelvű cikk MTA A-B kategóriás folyóiratban | | 6 pont | |  | |  |
| Idegen nyelvű cikk MTA C-D kategóriás folyóiratban | | 4 pont | |  | |  |
| Idegen nyelvű cikk egyéb szakmai folyóiratban | | 3 pont | |  | |  |
| **Magyarországi megjelenésű lektorált folyóiratban** | | | | | | |
| Idegen nyelvű cikk MTA A-B kategóriás folyóiratban | | 4 pont | |  | |  |
| Idegen nyelvű cikk MTA C-D kategóriás folyóiratban | | 3 pont | |  | |  |
| Idegen nyelvű cikk egyéb szakmai folyóiratban | | 3 pont | |  | |  |
| Saját nyelvű cikk MTA A-B kategóriás folyóiratban | | 3 pont | |  | |  |
| Saját nyelvű cikk MTA C-D kategóriás folyóiratban | | 2 pont | |  | |  |
| Saját nyelvű cikk egyéb szakmai folyóiratban | | 2 pont | |  | |  |
| **Q-s közemények** | | | | | | |
| Q1-Q2 kategóriás | | 8 pont | |  | |  |
| Q3-Q4 kategóriás | | 6 pont | |  | |  |
| **Konferencia Lektorált, nemzetközi szakmai konferencia kiadványában megjelent (online is)** | | | | | | |
| Idegen nyelvű konferenciaközlemény | | 3 pont | |  | |  |
| Idegen nyelvű poszter | | 1 pont | |  | |  |
| **Lektorált, magyarországi szakmai konferencia kiadványában megjelent (online is)** | | | | | | |
| Idegen nyelvű konferenciaközlemény | | 2 pont | |  | |  |
| Saját nyelvű konferenciaközlemény | | 1 pont | |  | |  |
| Idegen nyelvű poszter | | 1 pont | |  | |  |
| Saját nyelvű poszter | | 0,5 pont | |  | |  |

**Kiegészítés a publikációs pontérték táblázathoz[[2]](#footnote-2)**

Az elfogadott tudományos publikációk köre

I. A fokozatszerzésre történő jelentkezésnél figyelembe vesszük oldalszám megjelölésével az olyan **nyomtatott és/vagy elektronikus közleményt** (folyóiratcikk[[3]](#footnote-3), egyetemi/főiskolai tankönyv, egyetemi, főiskolai jegyzet, szakkönyv, tudományos monográfia, könyvrészlet, fordítás ókori klasszikus nyelvből, konferencia abstract és kivonat stb.), amely:

a) a szerző saját kutatási eredményeit mutatja be (könyv esetén ilyenekre tételesen is hivatkozik);

b) pontos szakirodalmi hivatkozásokat tartalmaz;

c) ISBN vagy ISSN számmal ellátott;

d) lektorált[[4]](#footnote-4);

e) szakmai kiadványban vagy kiadványként jelent meg, s ez a kiadvány

ea) nemzetközileg vagy legalább országosan jegyzett kiadónál[[5]](#footnote-5);

eb) lehetőleg szakmai körökben elterjedt idegen nyelven;

ec) jelentős közkönyvtárakban fellelhető és hozzáférhető;

ed) megrendelhető vagy megvásárolható.

f) rövid (egyoldalas) abstract, vagy kivonat konferencia kiadványban vagy poszteren.

II. **Több szerző** esetén társszerzői nyilatkozat szükséges. A társszerzőségben publikált közlemények pontszámai a nyilatkozatban megállapított arányban számíthatók. Nyilatkozat hiányában egyenlő arányban kell számítani a pontokat.

III. A pontérték számításánál a közleményeknek az alábbi **terjedelmi követelményeknek** kell megfelelniük:

A. A **könyv** minimális terjedelme több mint 3 szerzői ív. Egy szerzői ív terjedelme bruttó 40 ezer karakter.

B. A **könyvfejezet** terjedelme meghaladja a 7 folyóiratoldalt (szóközökkel együtt 27 ezer karaktert).

Figyelembe vesszük publikációként az elkészült műszaki alkotást, az elfogadott hazai és külföldi szabadalmat; hivatkozásként pedig a szabadalom dokumentált megvalósítását, ipari sorozatgyártását.

IV. A fokozatszerzésre történő jelentkezésnél **nem vesszük figyelembe** a következőket:

* napilapban vagy nem szakmai hetilapban megjelent írás (akkor sem, ha a témája szakmai jellegű);
* saját kiadásban megjelentetett mű (ha az sem nyelvileg, sem szakmailag nem lektorált);
* handout, példatár, kompiláció, szerkesztés, szöveggondozás stb.;
* (könyv) fordítás, kivéve az ókori klasszikusok fordítását szöveggondozással;
* recenzió (könyvismertetés) vagy kritika (kivéve a hosszabb műelemzést);
* pályázat keretében vagy megrendelésre készített kutatási jelentés;
* szakdolgozat, diplomamunka, disszertáció (dr.univ., CSc);
* egyéb kézirat-jellegű értekezés, írás;
* tudománynépszerűsítő írás (pl. *Élet és Tudomány*-ban);
* nem kutatási célú és igényű interjú (sem riporterként, sem interjú-alanyként).

1. Beiktatta a 92/2023. (VII. 12.) szenátusi határozat. [↑](#footnote-ref-1)
2. A pontérték táblázatban található fogalmak értelmezése az alábbi dokumentumok alapján történt:

   a MAB 2016/6/V/1. sz. határozata (Útmutató a doktori iskola létesítési beadványához és működő doktori iskola adatainak frissítéséhez);

   az MTA IX. Osztályának folyóiratlista besorolása;

   az MTMT Bibliográfiai Szakbizottsága által készített útmutató a Magyar Tudományos Művek Tárában alkalmazott dokumentumtípus-besorolásokról. [↑](#footnote-ref-2)
3. Folyóirat: rendszeresen, évente tipikusan legalább négyszer (de mindenképpen legalább kétszer), a szóban forgó periodika számára írt cikkekkel megjelenő, kötetszámmal jelölt kiadvány. [↑](#footnote-ref-3)
4. Lektorált (peer reviewed, refereed) publikáció: a művet megjelenés előtt független lektor(ok) véleményezte(ék). A kivonat alapján történt konferencia-előadás elfogadása és konferencia-kiadványban megjelentetése NEM jelent lektorálást. [↑](#footnote-ref-4)
5. Hazai kiadású, nemzetközi megjelenésű publikáció: olyan publikáció, amely hivatalos rendszeres (előfizetéses), nagyobb példányszámú, nemzetközi terjesztésű kiadványban jelent meg. [↑](#footnote-ref-5)